รัฐบาล เฝ้าระวังการแพร่ระบาดของโรคพิษสุนัขบ้าช่วงฤดูร้อนแบบเชิงรุกตั้งเป้าฉีดวัคซีนสุนัขและแมวร้อยละ 80 ทั่วประเทศ
นางสาวทิพานัน ศิริชนะ รองโฆษกประจำสำนักนายกรัฐมนตรี กล่าวว่า รัฐบาลห่วงใยสุขภาพประชาชนในช่วงฤดูร้อน ที่พบอาการลมแดดเกิดขึ้นจากสถิติพบว่าไทยมีผู้เสียชีวิตจากโรคลมแดดปีละ 32 คน จึงย้ำให้ประชาชนดูแลสุขภาพให้มากขึ้น ดื่มน้ำบ่อยๆ สวมหมวกและเสื้อผ้าป้องกันความร้อนจากแดด โดยเฉพาะผู้ทำงานกลางแจ้ง ขณะเดียวกันยังเฝ้าระวังการแพร่ระบาดของโรคพิษสุนัขบ้า ซึ่งสำนักงานประกันสังคมได้แจ้งการฉีดวัคซีนป้องกันโรคสุนัขบ้าฟรี ทั้งก่อนและหลังถูกสุนัขกัด โดยย้ำให้ผู้ที่ถูกสุนัขกัดรีบฉีดวัคซีนโดยเร็ว ขณะเดียวกัน กรมศสัตว์ยังเร่งรัดการป้องกันโรคพิษสุนัขบ้าโดยร่วมกับองค์กรปกครองส่วนท้องถิ่นเฝ้าระวังเชิงรุกครอบคลุมทุกพื้นที่ตั้งเป้าหมายฉีดวัคซีนสุนัขและแมวอย่างน้อยร้อยละ 80